మణిపూర్లో భంగపడ్డ ఇరోమ్ రాజకీయాలకు గుడ్బై ఇంఫాల్, మార్చి 11 : మణిపూర్ రాజకీయాల్లో ‘రాణించాలనుకొన్నఇరోమ్ షర్మిలా చాను, తొలి అడుగులోనే తడబడ్డారు. 16 ఏళ్ల ఉద్యమ కాలంలో ఆమెకు అడుగడుగునా అండగా నిలిచిన మణిపూరీలు, ఇరోమ్ రాజకీయ ప్రవేశాన్ని మాత్రం ఆహ్వానించలేదు. శనివారం వెలువడిన ఫలితాల తీరుతో ఇరోమ్ పూర్తిగా నిరుత్సాహపడ్డారు. ‘ఈ రాజకీయాలకో నమస్కారం’ అంటూ వ్యాఖ్యానించారు. ‘‘డబ్బు, కండ బలంతో నిండిన రాజకీయాల నుంచి పూర్తిగా తప్పుకొంటున్నాను. సాయుధ బలగాల ప్రత్యేక అధికారాల చట్టం రద్దుపై పోరాటం కొనసాగుతుంది’’ అని ప్రకటించారు. మనశ్శాంతి కోసం కొంతకాలంపాటు దక్షిణాది రాష్ట్రాలకు వెళుతున్నట్టు చెప్పారు. సైనిక దళాల ప్రత్యేక అధికారుల రద్దు కోసం సుదీర్ఘకాలంగా పోరాడుతున్న ఇరోమ్.. ‘నా లక్ష్యాన్ని చేరుకోవాలంటే మణిపూర్ సీఎంని కావాల్సి ఉంటుంది’ అని గత ఏడాది ప్రకటించిన విషయం తెలిసిందే. అయితే, తౌబల్ నియోజకవర్గంలో కాంగ్రెస్ సీఎం ఇబోబి సింగ్పై ఆమె.. ఏ రౌండ్లోనూ ఆధిక్యత చూపలేకపోయారు. విచిత్రంగా, తమకు ఏ అభ్యర్థీ నచ్చలేదంటూ ఓటర్లు వేసే ‘నోటా’ ఓట్లు ఆ నియోజకవర్గంలో 140 పడగా, అంతకన్నా తక్కువగా 90 ఓట్లే ఇరోమ్ షర్మిలాకు లభించాయి.
manipurlo bhangapadda irom raajakeeyaalaku gudbai infal, marchi 11 : manipur rajakeeyaallo ‘raninchalanukonnarimo sharmila chaanu, toli adugulone tadabaddaaru. 16 ella udyama kaalamlo aameku adugaduguna andagaa nilichina manipureelu, irom rajakeeya pravesaanni maatram aahvaaninchaledu. sanivaaram veluvadina phalitaala teerutho irom puurtigaa nirutsaahapaddaaru. ‘ee rajakeeyalako namaskaram’ antuu vyaakhyaaninchaaru. ‘‘dabbu, kanda balamtho nindina rajakeeyala nunchi puurtigaa tappukontunnaanu. saayudha balagaala pratyeka adhikaaraala chattam raddupai poratam konasaagutundi’’ ani prakatinchaaru. manassaanti kosam kontakaalampaatu dakshinaadi rashtralaku velutunnattu cheppaaru. sainika dalaala pratyeka adhikaarula raddu kosam sudiirghakaalamgaa poraadutunna irom.. ‘naa lakshyaanni cherukovalante manipur cmn kavalsi untundi’ ani gatha edaadi prakatinchina vishayam telisinde. ayithe, taubal niyojakavargamlo congress cm ibobi singpai aame.. e roundloonuu aadhikyata chuupaleekapooyaaru. vichitramgaa, tamaku e abhyarthi nachaledantu otarlu vese ‘nota’ otlu aa niyojakavargamlo 140 padaga, antakanna takkuvagaa 90 otle irom sharmilaku labhinchayi.